wickkiey/tamil-wikipedia-markdown huggingface dataset:
# அதிவேக வளையப் போக்குவரத்து


**அதிவேக வளையப் போக்குவரத்து** (*Hyperloop*) என்பது பயணிகள் மற்றும் சரக்குப் போக்குவரத்திற்காக விமானத்தை விட வேகத்தில் கிட்டத்தட்ட வெற்றிடமாக்கப்பட்ட வளையத்தினுள் செல்லக் கூடிய வாகன முன்மொழிவு அமைப்பு ஆகும்.  

எசுபேசுஎக்சு வலைத்தளத்தில் வெளியிடப்பட்டுள்ள இதன் திட்டத்திற்கான தொடக்கப் பதிப்பானது இதன் அமைப்பு மற்றும் செயல்பாட்டை விவரிக்கிறது. ஊர்தியானது காற்றுத்தாங்கு உருளைகள் அல்லது காந்த இலகுமத்தைப் பயன்படுத்தி தன் பாதையில் சறுக்கிச் செல்லும் மற்றும் நேரியல் மின்சார மோட்டாரைப் பயன்படுத்தி அதன் உச்ச கட்ட வேகத்திற்கு முடுக்கமடையும். மேலும் இதனை தரைமட்ட அளவிலும் தரைக்குக் கீழேயும் தரைக்கு மேலேயும் குறுக்கீடுகளைத் தவிர்த்து குழாய்களை அமைத்து பயன்படுத்த முடியும். இந்த அமைப்பானது அதிக ஆற்றல் படைத்ததாகவும் சத்தமில்லாமல் அமைதியாக செல்லக் கூடியதாகவும் தன்னியக்கத் தன்மை கொண்டதாகவும் இருக்கும் என நம்பப்படுகிறது.  

குழாய்களைப் பயன்படுத்தி அதி வேகத்தில் செல்லும் கருத்தாக்கமானது பல தசாப்தங்களாகவே இருந்து வருகிறது. இந்தக் கருத்தானது எலான் மசுக் என்பவரால் 2012 இல் மேம்படுத்தப்பட்ட தொழில் நுட்பத்தோடு அறிமுகப்படுத்தப்பட்டதிலிருந்து வாயுக்குழாய் போக்குவரத்திற்கான ஆர்வம் எழுச்சி பெற ஆரம்பித்தது.  

எலொன் மசுக்கின் மேம்படுத்தப்பட்ட அமைப்பானது குறைந்த காற்றழுத்தக் குழாய்களின் உள்ளே நேரியல் தூண்டல் மோட்டார்கள் மற்றும் காற்று அமுக்கிகளைப் பயன்படுத்தி உந்தப்படும் உள் அழுத்தம் கொண்ட கலன் போன்ற அமைப்பாகும்.
# யாமள சைவம்


**யாமளம்** சைவப்பிரிவுகளில் ஒன்றாக வழக்கிலிருந்த மந்திரமார்க்கக் கிளைநெறி ஆகும். சிவனின் முதன்மை வடிவமாக கபாலீச பைரவரையும் அவர் தேவி, சண்டகபாலினியையும் போற்றிய இது, பொ.பி 10ஆம் நூற்றாண்டளவில் பெரும்புகழ் பெற்று விளங்கியது.  

## யாமள நூல்கள்
யாமளர்களுக்கு முக்கியமான எட்டு நூல்கள், தம்மைத் தாமே அறிந்த எட்டு யாமளக் குருநாதர்களின் பெயர்களாலேயே அறியப்படுகின்றன. சிவத்தை உணர்ந்ததன் மூலம், இவர்கள் தாமும் சிவரூபமாக - வைரவராக மாறியதாக மூதிகங்கள் சொல்லும். இந்த எண்மரும் சுவச்சண்டர், குரோதர், உன்மத்தர், உக்கிரர், கபாலி, சங்கரர், சேகரர், விஜயர் எனும் எட்டு வைரவர்களாகப் போற்றப்படுகின்றனர். உருத்திரம், ஸ்கந்தம், பிரமம், விஷ்ணு, யமம், வாயு, குபேரம், இந்திரம் எனும் எட்டு யாமள நூல்கள், இந்த எட்டுக் குருதேவர்களால் யாமளர்களுக்கு வழங்கப்பட்டன.  

## ஏனைய நூல்கள்
பிங்களமதம், ஜயத்ரதம் எனும் இரு யாமள நூல்கள் இன்னொருவகையில் யாமளர்களுக்கு முக்கியமானவை. லட்சுமி, கணேசன், சந்திரம், சக்தி, சுவச்சண்டம், ருரு, சித்தம், அதர்வணம் எனும் வேறு எட்டு நூல்கள் உப யாமள நூல்களாகக் கொள்ளப்படுகின்றன.  

## வழிபாடு
யாமளர்கள் கபாலீசரும் கபாலினியும் ஒன்றிணைந்து காட்சியருளும் யந்திரத்தைச் சூழ தேவ - தேவியர் வீற்றிருக்கும் மண்டலத்தை வழிபடவேண்டும். இரத்தை, கராளை, சண்டாட்சி, மகோச்சூட்சுமை ஆகிய நான்கு தேவியரும், அவர்களது சேடியரான கராளி, தந்துரை, வீமவக்திரை, மகாபலை ஆகிய நால்வரும் யாமள மண்டலத்தின் நான்கு திசையிலும் வீற்றிருப்பர். இவர்கள் அனைவரையும் யாமள வழிபாட்டு மண்டலத்தில் எழுந்தருளச் செய்யும் **ஓம் ஹம் சண்ட கபாலின்யை ஸ்வாஹா** எனும் மந்திரம் அடியவனால் ஓதப்படவேண்டும்.  

## உசாத்துணைகள்
# ஆண்டர்சு இலெக்செல்


**ஆண்டர்சு யோகான் இலெக்செல்** *(Anders Johan Lexell)* (24 திசம்பர் 1740 - ) ஒரு பின்னிய-சுவீடிய வானியலாளரும் கணிதவியலாளரும் இயற்பியலாளரும் ஆவார். இவர் தம் வாழ்நாள் முழுவதையும் உருசியப் பேரரசில் கழித்தார்.இவர் உருசியாவில் ** ஆந்திரேய் இவனோவிச் இலெக்செல்** *( Andrei Ivanovich Leksel)* (Андрей Иванович Лексель) என அழைக்கப்பட்டார்.  

இவர் வான்கோள இயக்கவியலிலும் பலகோணவியலிலும் பல கண்டுபிடிப்புகளை நிகழ்த்தினார்; முன்னதற்காக இலெக்செல் வால்வெள்ளி இவரது நினைவாகப் பெயர் இடப்பட்டுள்ளது. La Grande Encyclopédie எனும் பெருங்களஞ்சியம் இவர் தன் காலத்தில் கோளகோணவியல் கணிதப் புலத்தில் ஆர்வமூட்டும் புதிய தீர்வுகளை உருவாக்கியதாகவும் அவற்றை அவர் தனது வால்வெள்ளி, கோளியக்க ஆய்வில் பயன்படுத்தியதாகவும் கூறுகிறது. கோளகோணத்தின் முக்கோண தேற்றத்துக்கு இவரது பெயரிடப்பட்டுள்ளது.  

இவர் அவரது கால உருசிய அறிவியல் கல்விக்கழகத்தின் தலைசிறந்த உறுப்பினர்களில் ஒருவராகத் திகழ்ந்துள்ளார். தன் 16 ஆண்டுகாலப் பணியில் 66 ஆய்வுரைகளை வழங்கியுள்ளார். இலியோனார்டு இவரைப் பற்ரி பின்வருமாறு கூறுகிறார்: "இலெக்செலை விட்டால் இத்தகைய ஆஉவுரைகலை நானோ தெ அலம்பெர்ட்டோ தான் இயற்றமுடியும்". யோகான் யுலருக்கு எழுதிய மடலில் டேனியல் பெர்னவிலி இவரது பணியைப் பின்வருமாறு புகழ்ந்துரைக்கிறார் "இலெக்செல் பனிகளைப் பெரிது நயக்கிறேன். அவை ஆழமானவையுமார்வமூட்டுபவையும் ஆகும்.அவரது அடக்கம் அவரது பணிகளுக்கு மேலும் தகைமை சேர்க்கிறது. இது செம்மைசான்ற பெருமக்களுக்கே உரியதாகும்".  

இவர் திருமணமே செய்துகொள்ளவில்லை. ஆனால், இலியோனார்டு யூலருக்கும் அவரது குடும்பத்துக்கும் நெருங்கிய நட்போடு விளங்கினார். இவர் யூலரின் இறப்பைக் அவரது வீட்டில் சென்று கண்ணுற்றார். யூலருக்குப் பின்னர் இவர் உருசிய அறிவியல் கழகத்தின் கணிதக் கல்வியியல் கட்டிலில் தொடர்ந்து பணியாற்றினார். ஆனால், அடுத்த ஆண்டே இவரை இறப்பு தழுவிற்று. குறுங்கோள் 2004 இலெக்செல், நிலாவின் இலெக்செல் குழிப்பள்ளம் ஆகியவை இவரது நினைவாகப் பெயரிடப்பட்டுள்ளன.
# ஐசாக் கலாத்னிகோவ்


**ஐசாக் மார்க்கோவிச் கலாத்னிகோவ்** (*Isaak Markovich Khalatnikov*, ; பிறப்பு: 17 அக்தோபர் 1919) ஒரு சோவியத் இயற்பியலாளர் ஆவார். இவர் பொது சார்பியல் கோட்பாட்டில் BKL கருதுகோள் உருவாக்கியதற்காகப் பெயர் பெற்றார்.  

## வாழ்வும் பணியும்
இவர் யூதக் குடும்பத்தில் தினிப்ரோபெத்ரோவ்சுக் எனுமிடத்தில் பிறந்தார். இவர் தினிப்ரோபெத்ரோவ்சுக் அரசு பல்கலைக்கழகத்தில் கல்விபயின்று 1941 இல் இயற்பியலில் பட்டம் பெற்றார். இவர் 1944 இல் இருந்து சோவியத் பொதுவுடைமைக் கட்சியின் உறுப்பினராக்கைருந்துள்ளார். இவர் 1952 இல் தன் முனைவர் பட்டத்தைப் பெற்றார். இவரது மனைவியான வாலன்டினா புரட்சியாளர்நிகோலாய் சுக்கோர்சுவின் மகளாவார். மீப்பாய்மைக்கான இலாந்தவு-கலாத்னிகோவ் கோட்பாடு உட்பட, இவரது பெரும்பாலான ஆய்வுப்பணிகள் இலாந்தவோடு இணைந்தோ அல்லது பின்னவரின் ஆர்வம் தூண்டிய ஊக்கத்தோடோயே மேற்கொள்ளப்பட்டன.  

இவர் 1970 இல் பிரின்சுடன் பல்கலைக்கழக சார்லசு மைசுனர் அறிமுகப்படுத்திய மிக்சுமாசுட்டர் அண்டப்படிமத்தால் ஈர்க்கப்பட்டு, விளாதிமிர் ஏ. பெலின்சுகி அவர்களுடனும் எவ்கேனி மீகயீலொவிச் இலிப்சிட்சுடனும் இணைந்து BKL கருதுகோள் எனும் கருத்துப்படிமத்தை அறிமுகப்படுத்தினார். இது செவ்வியல் ஈர்ப்புக் கோட்பாட்டில் உள்ள மிக உயர்ந்த திறந்தநிலைச் சிக்கல்களில் ஒன்றாக பரவலாக்க் கருதப்படுகிறது. இதில் B என்பது பெலின்சுகியையும் K என்பது கலாத்னிகோவையும் L என்பது இலிப்சிட்சையும் குறிக்கும்.  

இவர் 1965 முதல் 1992 வரை மாஸ்கோவில் உள்ள இலாந்தவு கோட்பாட்டு இயற்பியல் நிறுவனத்தை நெறிபடுத்தினார். இவர் 1984 இல் சோவியத் அறிவியல் கல்விக்கழகத்துக்குத் தேர்வு செய்யப்பட்டார்.இவர் இலாந்தவு பருசும் அலெக்சாந்தர் வான் அம்போல்ட் விருதும் பெற்றார். இலண்டன் அரசு கழக அயல்நாட்டு உறுப்பினராக உள்ளார்.  

இவர் நிகோலொவால் அவர் பிடித்த *அனைத்துக்குமான கோட்பாடு* எனும் 2014 ஆம் ஆண்டுத் திரைப்படத்தில் படம்பிடிக்கப்பட்டுள்ளார்.  

## தகைமைகளும் விருதுகளும்
- தந்தையர்நாட்டுத் தகைமை ஆணை, 3 ஆம் வகுப்பு
- அக்தோபர் புரட்சி ஆணை
- தேசப்பற்றுப் போர் ஆணை, 2 ஆம் வகுப்பு
- உழைப்புச் செம்பதாகை ஆணை, மும்முறை
- சுடாலின் பரிசு (1953)
- மார்சல் கிராசுமன் விருது (2012) " BKL வழுப்புள்ளி அல்லது தனிவழுப்புள்ளி எனப்படும் அண்டவியல் குழப்ப அலைதகவுப் பான்மை தனிமைப்புள்ளியுடன் அய்ன்சுட்டீன் சார்பியல் சமன்பாடுகளுக்கான பொதுத் தீர்வைக் கண்டுபிடித்ததற்காக"
# திரிகம்


**திரிகம்**, மந்திர மார்க்கத்தின் புறச்சித்தாந்தப் பிரிவைச் சேர்ந்த சைவக்கிளைநெறி ஆகும். சிவனை **மாத்ருஸத்பவர்** என்ற பெயரில் வழிபடும் திரிகநெறியினர், அவருடன் சேர்த்து, பரை, அபரை, பராபரை எனும் மூன்று சக்திகளை வழிபடுவதால், இந்நெறி திரிகம் (திரி - மூன்று) எனும் பெயரைப் பெற்றது.
# ஒளி எழுதுகோல்

**ஒளி எழுதுகோல்**(light pen) என்பது கணினிக்குத் தகவலை உள்ளீடு செய்ய உதவும் ஒரு வெளிப்புறக் கருவி ஆகும். இது கணினியின் எதிர்மின் கதிர் குழாயுடன் தொழில்நுட்பத்தில் செயல்படும் திரையுடன் இணைந்து செயலாற்றும் 'ஒளி உணர் கோல்' ஆகும். இது தொடுதிரையைப் போன்றே ஆனால் அதிக துல்லியத்துடன் திரையில் காட்சியில் காட்டப்படும் பொருளின் மீது சுட்டுவதற்கும், திரையின் மீது வரைவதற்கும் உதவுகிறது. ஒளி எழுதுகோலானது பலவிதமான எதிர்மின் கதிர் குழாய் தொழில்நுட்பத்தினைச் சார்ந்த காட்சிகருவிகளின் மீது வேலைசெய்தாலும், திரவப் படிகக் காட்சியின் மீது தெளிவாக வேலைசெய்யும் திறமையற்றது.  

1955ல், மாசாச்சூசெட்சு தொழில்நுட்பக் கழகத்தால் உருவாக்கப்பட்டது.  

ஒளி எழுதுகோலின் தொழில்நுட்பமானது, எதிர்மின் கதிர் குழாய் திரையினை எலக்ட்ரான் கற்றை மூலம் ஸ்கேன் செய்யும்பொழுது திரையின் அருகருகேயுள்ள இரு புள்ளிகளுக்கிடையே ஏற்படும் ஒளிமாற்ற நிகழ்வின் நேரத்தை கணினியோடு பரிமாறிக்கொள்கிறது. எதிர்மின் கதிர் குழாயின் எலக்ட்ரான் கற்றை கொண்டு ஒரு நேரத்தில் திரையின் ஒரு புள்ளியை (பிக்சல்) மட்டும் ஸ்கேன் செய்யமுடியும் என்பதால் கணினி எளிதாக திரையின் பல்வேறு புள்ளிகளை ஸ்கேன் செய்யும் நேரத்தினைப் பின்தொடர முடியும்.  

## மேலும் பார்க்க
- ஒயிலாணி
# பாகுபலி 2



***பாகுபலி 2*** (Baahubali: The Conclusion), என்பது 2017 ஆம் ஆண்டில் வெளிவந்த இந்திய வரலாற்றுத் திரைப்படம் ஆகும். இராஜமௌலி இயக்கிய இத்திரைப்படத்தை ஆந்திராவின் அர்க்கா மீடியா வர்க்சு நிறுவனம் தயாரித்திருந்தது. இது 2015 இல் வெளிவந்த *பாகுபலி* திரைப்படத்தின் தொடர்ச்சியாகும். இத்திரைப்படம் ஒரே நேரத்தில் தெலுங்கு, தமிழ் மொழிகளில் தயாரிக்கப்பட்டது. இதில் ரம்யா கிருஷ்ணன், பிரபாஸ், ரானா தக்குபாடி, அனுஷ்க்கா, சத்தியராஜ் ஆகியோர் முக்கிய பாத்திரங்களில் நடித்திருந்தனர்.  

தற்போதைக்கு இந்தியாவின் மிகச்செலவில் தயாரிக்கப்படும் படமாக விளங்கும் பாகுபலி 2, படவெளியீட்டுக்கு முன்பேயே ஐந்து பில்லியன் செலவில் விற்பனையாகிவிட்டது. 2017 ஏப்ரல் 28 அன்று இத்திரைப்படம் உலகெங்கும் வெளியிடப்பட்டது.  

## தயாரிப்பு

இராஜமௌலியின் பெரும்பாலான திரைப்படங்களுக்கு திரைக்கதை எழுதியுள்ள கே. வி. விஜயேந்திர பிரசாத்தே பாகுபலிக்கும் திரைக்கதை எழுதி வருகின்றார். கோட்டகிரி வெங்கடேசுவர ராவ் படத்தொகுப்பில் ஈடுபட்டு வருவதுடன், சண்டைக்காட்சிகள் பீட்டர் ஹீன் துணையுடன் படமாக்கப்பட்டன. கடந்த 2015 டிசம்பர் 17இல் பிரபாஸ் மற்றும் ரம்யா கிருஷ்ணன் நடிக்க, இப்படத்தின் படப்பிடிப்பு ஆரம்பமானது.  

## முன்னோட்ட நிகழ்படம்
திரைப்படத்தின் வெளியீட்டுக்கு முந்திய முன்னோட்ட நிகழ்படமானது, 2017 மார்ச் 16 அன்று யூடியூப்பில் வெளியானது. தமிழ், தெலுங்கு, இந்தி, மலையாளம் உட்பட அனைத்து முன்னோட்டங்களும் ஏழு மணி நேரத்துக்குள் ஒரு கோடி பார்வைகளைத் தாண்டின.  

## பாடல் இசை

பாகுபலி 2இன் இசை வெளியீடானது 2017 ஏப்ரல் 10 அன்று சென்னையில் இடம்பெற்றது. நடிகர் தனுஷ் இசையை வெளியிட்டு வைத்தார். இதன் தெலுங்குப் பதிப்பின் இசைவெளியீடானது கடந்த மார்ச்சு 29 அன்று இடம்பெற்றது.  

## மேலும் காண
- பாகுபலி முதலாம்
பாகம்  

## உசாத்துணைகள்

-
# தக்கீசு அணை


**தக்கீசு அணை** (*Tekeze Dam*) என்பது எத்தியோப்பியாவின் வட திக்ரே மாகாணத்திலுள்ள வளைவு அணையாகும். இது நைல் ஆற்றின் துணை ஆறாகிய ஆழமான பள்ளத்தாக்குகள் வழியே பாயும் தக்கீசு ஆற்றின் குறுக்கே கட்டப்பட்டுள்ளது. 2009 பிப்ரவரி மாதம் பயன்பாட்டு வந்த 188 மீட்டர் உயரம் உடைய இவ்வணையே ஆப்பிரிக்காவின் உயரமான அணையாகும். இதற்கு முன்பு 185 மீட்டர் உயரமுடைய லெசோத்தோ நாட்டு கட்சே வளைவு அணையே ஆப்பிரிக்காவின் உயரமான அணையாக இருந்தது. தொடக்கத்தில் 224 மில்லியன் அமெரிக்க டாலரில் கட்டி முடிக்கப்படத் திட்டமிட்டிருந்த இவ்வணை பல்வேறு காரணங்களால் இறுதி செலவு 350மில்லியன் அமெரிக்க டாலருக்கு மேல் ஆனது.இது சீன ஒத்துழைப்புடன் கட்டப்பட்ட அணையாகும்.  

இதுவே எத்தியோப்பியாவின் பொதுப்பணித்துறை செயல்படுத்திய பெரிய திட்டமாகும். இதிலிருந்து 300 மெகாவாட் மின்சாரம் தயாரிக்கப்படுகிறது. இதற்காக நான்கு 75 மெகாவாட் டர்பைன்கள் பயன்படுத்தப்படுகின்றன
# பேரரசர் சிறு குரங்கு


**பேரரசர் சிறு குரங்கு** (*emperor tamarin*, *Saguinus imperator*) என்பது ஒரு அரிய முதனி ஆகும். இந்தக் குரங்கின் முகத்தில் அடர்த்தியான மீசை ரோமங்கள் இருக்கும். அரசர்களுக்கு இருப்பது போலவே மீசை இருப்பதால் இவை ஜெர்மன் பேரரசர் இரண்டாம் வில்லியமின். மீசையோடு உள்ள ஒற்றுமையால் *எம்பெரர் டாமரின்* என்ற பெயரால் அழைக்கப்படுகிறது. இந்த விலங்கு தென்மேற்கு அமேசான் படுகை, கிழக்குப் பெரு, வடக்கு பொலிவியா, மேற்கு பிரேசில் மாநிலமான ஆக்ரி மற்றும் அமேசான் மாநிலம் போன்ற பகுதிகளில் காணப்படுகின்றன.  

இவற்றின் மார்பு முடிகள் மஞ்சள் கலந்து, பெரும்பான்மையாக சாம்பல் நிறத்தில் இருக்கும். கைகள், கால்கள் போன்றவை கருப்பு நிறத்திலும் வால் பழுப்பு நிறத்திலும் இருக்கும். இவற்றின் வெள்ளை மீசையானது நீண்டு இரு தொள்களைத் தொடுமளவு இருக்கும். இவ்விலங்கு நீளமுடையது, மேலும் நீளமான வலை கொண்டிருக்கும். இதன் எடை தோராயமாக இருக்கும். இவை எப்போதும் குடும்பமாகவே வாழக்கூடியன. ஒரு குடும்பத்தில் மூன்று முதல் எட்டு விலங்குகள்வரை இருக்கும்.
# மடத்துப்பட்டி


**மடத்துப்பட்டி** என்ற கிராமம் புதுக்கோட்டை மாவட்டம், திருமயம் தாலுக்கா, அரிமளம் ஒன்றியத்தில் உள்ளது. இந்த கிராமம் மூன்று ஊராட்சியில் (சமுத்திரம் ஊராட்சி, கும்மங்குடி ஊராட்சி) உள்ளது. தேனிபட்டி புதுப்பட்டியில் இருந்து அரிமளம் வழி புதுகை சாலையில் அமைந்த இக்கிராமம், அரிமளம் தேனிபட்டி வழிதடத்தில் 5 கி.மீ மத்தியில் உள்ளது.  

இவ்வூரின் சிறப்பு இப்பகுதியின் மத்திய கிராமம் ஆகும். இங்கு வாணியசெட்டியார், கொல்லர், வல்லம்பர், வெள்ளாளர், நாடார் சமூகத்தினர் வசிக்கின்றனர். தச்சுப்பட்டறை, எண்ணை உற்பத்தி, கை மரம் அறுவை பட்டறை, பனை வேலைபாடு, கைவினைப் பொருட்கள், இயந்திர நெல் அரவைக்கூடம், விவசாயம், கால்நடை வளர்ப்பு போன்ற தொழில்கள் இக்கிராமத்தில் உள்ளன.  

மடத்தூரணி பிள்ளையார், வெற்றிவடிவேலன், இடும்பர், மடத்து வினாயகர் கிராம தெய்வங்கள் ஆகும். இங்கு பங்குனி உத்திர திருவிழா சிறப்பாக நடைபெறுகிறது. காப்புகட்டி பத்துநாள் மண்டகபடி நடைபெறும். உத்திரத்தன்று காவடி எடுப்பு, அன்னதானம் சிறப்பாக நடைபெறும். மூன்றாம் நாள் இடும்பர் பூசை நடைபெறும்.
# சின்ன வெங்காயம்



**சின்ன வெங்காயம்** (தாவர வகைப்பாடு : *Allium cepa var. aggregatum*, ஆங்கிலம்: Shallot) என்பது வெங்காயத் தாவரப்பேரினங்களின் கீழ் உள்ள, வெங்காயச் சிற்றனங்களின், ஒரு தாவரப் பல்வகைமை தாவரம் ஆகும்.  
தென்னிந்திய சமையலில் இது முக்கியப் பங்கு வகிக்கிறது. சென்னை போன்ற மாநகரங்களில் இதனை *சாம்பார் வெங்காயம்* என்றும் அழைப்பர். உடலுக்கு குளிர்ச்சியைத் தரும் உணவுப் பொருட்களில் ஒன்றாக, இது சித்த மருத்துவத்தில் கருதப்படுகிறது. இதன் தாயகம் தென்மேற்கு ஆசியா என நம்பப்படுகிறது.  

## ஊட்டங்கள்

## காட்சியகம்
# ஆந்தைக் கிளி


**ஆந்தைக் கிளி** அல்லது **காக்காப்போ** ( **kakapo** (மாவோரி மொழி: ***kākāpō*** அல்லது இரவுக் கிளி ), *Strigops habroptilus* (Gray, 1845), என்பது, ஒரு வகைக் கிளி ஆகும். இது ஒரு பறக்காத பறவையாகத் தரையில் வாழக்கூடிய ஒரு இரவாடி இவை நியூசிலாந்தில் காணப்படக்கூடிய அகணிய உயிரினமாகும்.  

இவை மஞ்சள், பச்சை கலந்த நிறத்துடன், பூனை மீசை போன்று வாயைச் சுற்றி முளைத்துள்ள மயிர் போன்ற இறகுகள், பெரிய சாம்பல் நிற அலகு, குறுகிய கால்கள், பெரிய கால் அடிகளை உடையவை. இவற்றின் இறக்கைகள் மற்றும் வால் ஒப்பீட்டளவில் குறுகிய நீளமுடையவை. இது உலகின் ஒரே பறக்கமுடியாத கிளியாக இருக்கிறது, இவை உடல் பருமன் கொண்டவை; இரவு நேரங்களில் மட்டும் திரியக்கூடிய தாவர உண்ணிகளாகும். மேலும் இவ்வினப் பறவைகள் உடல் தோற்றத்தில் பால் ஈருருமை தோற்றம் உடையவை, இவை உலகில் நீண்டநாள் வாழும் பறவைகளில் ஒன்றாகும். சில கிளிகள் 120 ஆண்டுகள்வரைகூட உயிர் வாழும்.  
நியூசிலாந்தின் பல பறவை இனங்களைப் போலவே, ஆந்தைக் கிளியும் மாவோரி மக்களின் பழங்குடி வாழ்வில் வரலாற்று சிறப்புமிக்கதாக, பாரம்பரியப் புனைவுகள் மற்றும் நாட்டுப்பறவியல் முக்கியத்தவம் மிக்கதாக இருந்தது. இவை இந்தப் பழங்குடி இனத்தவரால் வேட்டையாடப்பட்டு பல வகையில் பயன்படுத்தப்பட்டன. இவற்றின் இறைச்சி உணவுத் தேவைக்கும், இவற்றின் சிறகுகள் ஆடைகளை மதிப்பு மிக்கதாக மாற்றுவதற்கும் இம்மக்களுக்குப் பயனுள்ள பொருள்களாக இருந்தன.
# பிரீட்ரிக் வில்கெல்ம் பெசல்


**பிரீட்ரிக் வில்கெல்ம் பெசல்** *(Friedrich Wilhelm Bessel)* (; 22 ஜூலை 1784 – 17 மார்ச்சு 1846) ஒரு செருமானிய வானியலாளரும் கணிதவியலாளரும் இயற்பியலாளரும் புவிப்புற அளவையியலாளரும் ஆவார். இவர் இடமாறு தோற்றப் பிழை வாயிலாக முதன்முதலாக சூரியனுக்கும் மற்றொரு விண்மீனுக்கும் இடையில் உள்ள நம்பத் தகுந்த தொலைவைக் கண்டறிதார். டேனியல் பெர்னவுலி கண்டறிந்த சிறப்புவகைக் கணிதச் சார்புகள் பெசல் சார்புகள் என இவரது இறப்புக்குப் பிறகு அழைக்கப்படுகின்றன.  
## வாழ்க்கையும் குடும்பமும்
இவர் மிண்டெநிரேவன்பர்கின் ஆட்சி மையம் ஆகிய மிண்டெனில் ஓர் அரசுப் பணியாலரி இரண்டாம் மகனாகப் பிறந்தார். இவர் செருமனியில் இருந்த பெரிய கூட்டுக் குடுமபத்தில் பிறந்தார். இவர் தன் 14 ஆம் அகவையில் பிரேமனில் இருந்த குலென்கேம்ப் இறக்குமதி-ஏற்றுமதி குழுமத்தில் பயிற்சியாளராகச் சேர்ந்தார்.சரக்குக் கப்பல் வணிகம் இவரை நாவாய்க் கணக்கீடுகளுக்கும் பின்னர் இதன்வழி நாவாய்ப் பயண நெட்டாங்கைக் கணக்கிட வானியலுக்கும் திருப்பியது.
# ஏ. ஈ. டவுகிளாசு



** ஏ.ஈ. (ஆந்த்ரூ எல்லிகாட்) டவுகிளாசு** *(A. E. (Andrew Ellicott) Douglass)* (ஜூலை 5, 1867, விண்டுசர், வெர்மாண்ட் – மார்ச்சு 20, 1962, தக்சான், அரிசோனா) ஓர் அமெரிக்க வானியலாளர் ஆவார். இவர் சூரியக் கரும்புள்ளி வட்டிப்புக்கும் மர வலயங்களுக்கும் இடையில் உள்ள ஒப்புறவைக் கண்டுபிடித்தார். இதனால் தருக்காலவியல் புலத்தை உருவாக்கினார். இத்துறை மரத்தின் அகவையை மர வளர்ச்சி வலயங்களில் இருந்து கணிக்கிறது. இந்தப் புலத்தில் உலோவெல் வான்காணகத்தில் இவர் 1894 இல் இருந்தபோதிலிருந்தே கண்டுபிடிப்புகளை நிகழ்த்தினார். அப்போது இவர் பெர்சிவால் உலோவெலின் உதவியாளராக இருந்தார். ஆனால் இவரது செய்முறைகள் செவ்வாயில் செயற்கையான கால்வாய்கள் இருப்பதையும் வெள்ளியில் செயற்கைக் குழிகள் இருப்பதையும் ஐயமுறச் செய்ததும் அவரிடம் இருந்து விலகினார்.  
நிலாவின் டவுகிளாசு குழிப்பள்ளமும் செவ்வாயின் டவுகிளாசு குழிப்பள்ளமும் இவரது நினைவாகப் பெயர் இடப்பட்டுள்ளன.
# ஆடுதுறை ஆர் எச் - 1



**ஆடுதுறை கலப்பின நெல் - 1** *(ADTRH 1)* என்பது; 1999 ஆம் ஆண்டு வெளியிடப்பட்ட வீரிய கலப்பின நெல் வகையாகும். ஐ ஆர் 58025 ஏ (*IR 58025 A*) என்ற நெல் இரகத்தையும், ஐ ஆர் 66 ஆர் (*IR 66 R*) என்ற நெல் இரகத்தையும் இயற்கை முறையில் இணைச் சேர்த்து கிடைக்கப்பெறும் நெல் வகையான இது, 130 - 135 நாட்களில் அறுவடைக்கு தயாராகக்கூடிய மத்தியகால நெல் வகையாகும். ஒரு எக்டேருக்கு சுமார் 7100 கிலோ (*71 Q/ha*) தானிய மகசூல் தரக்கூடிய இந்நெல் இரகம், தமிழகத்தில் அதிகளவில் வேளாண்மை செய்யப்படுகிறது.  

## பருவகாலம்
மத்தியகால நெல் வகைகளை பயிரிட ஏற்ற பருவமான ஆகத்து மாதம் தொடங்கும், சம்பா பட்டத்தில் (பருவத்தில்) பயிரிடப்படும் ஏ டி டீ ஆர் எச் 1, ஒரு வீரியம் மிகுந்த கலப்பின நெல் இரகமாகும்.  

## சிறப்பம்சங்கள்
நீண்டு வளரும் நடுத்தர குட்டைப்பயிரான இது, உயர் விளைச்சல் தரும் இரகமாகும். பால் போன்ற வெண்மையும், நறுமணம் கொண்ட இந்நெல்லின் அரிசி, நீண்ட சன்னமாக (மெல்லியதாக) காணப்படுகிறது.
# அரசு சட்டக் கல்லூரி, திருச்சிராப்பள்ளி



**திருச்சிராப்பள்ளி அரசு சட்டக் கல்லூரி** தமிழகத்தின் திருச்சிராப்பள்ளி மாவட்டத்தில் செயல்பட்டு வரும் சட்டக் கல்லூரியாகும். தமிழ்நாட்டு அரசின் ஏழு சட்டக்கல்லூரிகளில் ஒன்றாகும். தமிழகத்தின் இதர சட்டக்கல்லூரிகளைப் போலவே, இதன் நிருவாகம் தமிழக சட்டக் கல்வித்துறையிடம் உள்ளது. தமிழ்நாடு டாக்டர் அம்பேத்கர் சட்டப் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.  

## தொடக்கம்
தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 1979-80 கல்வியாண்டில் தொடங்கப்பட்ட மூன்று அரசு சட்டக்கல்லூரிகளில் இதுவும் ஒன்றாகும். அரசினர் சட்டக் கல்லூரி, மதுரை, அரசினர் சட்டக் கல்லூரி, கோயம்புத்தூர் ஆகியவை இதர இரு கல்லூரிகளாகும்.  

## வழங்கும் படிப்புகள்
இங்கு இளநிலை மற்றும் முதுநிலை சட்டப் படிப்புகள் கற்பிக்கப்படுகின்றன. மாணவிகளுக்கான விடுதி வசதியும் உள்ளது.
# அஸ்வின் சுந்தர்


**அஸ்வின் சுந்தர்** (27 சூலை 1985 – 18 மார்ச்சு 2017) ஓர் இந்திய தொழில்முறை கார் பந்தய வீரர் ஆவார். இவர் சென்னையில் 1985ஆம் ஆண்டு பிறந்தார். 2017 ஆம் ஆண்டு மார்ச் மாதம் 18 ஆம் திகதி தனது 31 ஆம் அகவையில் சென்னை அருகே நிகழ்ந்த ஓர் வாகன விபத்தில் தனது மனைவியுடன் உயிரிழந்தார் .
# நல்லாளம் கைலாசநாதர் கோயில்



**கைலாசநாதர் கோயில்** தமிழ்நாட்டில் திருவண்ணாமலை மாவட்டம், நல்லாளம் என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரை மாதம் வருடபிறப்பு முக்கிய திருவிழாவாக நடைபெறுகிறது. கார்த்திகை மாதம் சோமவாரம் திருவிழா நடைபெறுகிறது.
# பாப்பனப்பட்டு வீரராகவப்பெருமாள் கோயில்



**வீரராகவப்பெருமாள் கோயில்** என்பது தமிழ்நாட்டில் விழுப்புரம் மாவட்டம், பாப்பனப்பட்டு என்னும் ஊரில் அமைந்துள்ள ஒரு பெருமாள் கோயிலாகும்.  

## பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. தை மாதம் கரிநாள் உற்சவம் முக்கிய திருவிழாவாக நடைபெறுகிறது. வைகாசி மாதம் கருடசேவை திருவிழாவாக நடைபெறுகிறது.
# சிறுவள்ளூர் காளியம்மன் கோயில்



**காளியம்மன் கோயில்** தமிழ்நாட்டில் திருவண்ணாமலை மாவட்டம், சிறுவள்ளூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. தை மாதம் பொங்கல் திருவிழா முக்கிய திருவிழாவாக நடைபெறுகிறது. ஆடி மாதம் ஆடிவெள்ளி திருவிழாவாக நடைபெறுகிறது.
# கோவை மருதாச்சல மூர்த்தி கோயில்



**மருதாச்சல மூர்த்தி கோயில்** என்பது தமிழ்நாட்டில் கோயம்புத்தூர் மாவட்டம், நாதேகவுண்டன்புதூர் என்னும் ஊரில் அமைந்துள்ள ஒரு முருகன் கோயில் ஆகும்.  

## பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.
# ஏறாவூர் நகரசபை


**ஏறாவூர் நகரசபை** (*Eravur Urban Council*, **ஏறாவூர் நகராட்சி மன்றம்**) இலங்கையின் மட்டக்களப்பு மாவட்டத்தில் உள்ள ஏறாவூர் நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 9 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். விகிதாசாரப் பிரதிநிதித்துவ முறை அறிமுகப்படுத்தப்பட்ட பின்னர் கட்சிகள் சமர்ப்பிக்கும் பட்டியலில் இருந்து அக்கட்சிகள் பெறும் வாக்குகளின் விகிதாசாரத்தின் அடிப்படையில் பிரதிநிதிகள் தெரிவுசெய்யப்படுவர்.  

## தேர்தல் முடிவுகள்
### 2006 உள்ளூராட்சித் தேர்தல்கள்
20 மே 2006 இல் இடம்பெற்ற உள்ளூராட்சித் தேர்தல் முடிவுகள்:  

| &nbsp; | align=சுயேச்சை 6 (சிறீலங்கா முஸ்லிம் காங்கிரஸ்) | 3,501 | 36.89% | **5** |
| --- | --- | --- | --- | --- |
| &nbsp; | align=ஐக்கிய மக்கள் சுதந்திரக் கூட்டணி | 2,460 | 25.92% | **2** |
| &nbsp; | align=ஐக்கிய தேசியக் கட்சி | 2,004 | 21.11% | **1** |
| align=சுயேச்சை 3 | 716 | 7.54% | **1** |  |
| &nbsp; | align=தமிழ்த் தேசியக் கூட்டமைப்பு | 521 | 5.49% | **0** |
| align=சுயேச்சை 4 | 130 | 1.37% | **0** |  |
| align=சுயேச்சை 1 | 124 | 1.31% | **0** |  |
| align=சுயேச்சை 5 | 22 | 0.23% | **0** |  |
| align=சுயேச்சை 7 | 9 | 0.09% | **0** |  |
| align=சுயேச்சை 2 | 4 | 0.04% | **0** |  |
| colspan=2'செல்லுபடியான வாக்குகள்''' | **9,491** | **100.00%** | **9** |  |
| colspan=2 align= செல்லாத வாக்குகள் | 280 |  |  |  |
| colspan=2 align= மொத்த வாக்குகள் | 9,771 |  |  |  |
| colspan=2 align= பதிவில் உள்ள வாக்காளர்கள் | 16,322 |  |  |  |
| colspan=2 align= வாக்களித்தோர் | 59.86% | } |  |  |

### 2011 உள்ளூராட்சித் தேர்தல்கள்
17 மார்ச் 2011 இல் இடம்பெற்ற உள்ளூராட்சித் தேர்தல் முடிவுகள்:  

| &nbsp; | align=ஐக்கிய மக்கள் சுதந்திரக் கூட்டணி | 6,593 | 54.32% | **6** |
| --- | --- | --- | --- | --- |
| &nbsp; | align=சிறீலங்கா முஸ்லிம் காங்கிரஸ் | 3,453 | 28.45% | **2** |
| align=சுயேச்சை 3 | 1,693 | 13.95% | **1** |  |
| align=சுயேச்சை 1 | 158 | 1.30% | **0** |  |
| align=சுயேச்சை 6 | 154 | 1.27% | **0** |  |
| align=சுயேச்சை 10 | 42 | 0.35% | **0** |  |
| align=சுயேச்சை 4 | 17 | 0.14% | **0** |  |
| &nbsp; | align=மக்கள் விடுதலை முன்னணி | 11 | 0.09% | **0** |
| align=சுயேச்சை 9 | 4 | 0.03% | **0** |  |
| align=சுயேச்சை 2 | 3 | 0.02% | **0** |  |
| align=சுயேச்சை 5 | 3 | 0.02% | **0** |  |
| align=சுயேச்சை 7 | 3 | 0.02% | **0** |  |
| align=சுயேச்சை 8 | 3 | 0.02% | **0** |  |
| colspan=2'செல்லுபடியான வாக்குகள்''' | **12,137** | **100.00%** | **9** |  |
| colspan=2 align= செல்லாத வாக்குகள் | 313 |  |  |  |
| colspan=2 align= மொத்த வாக்குகள் | 12,450 |  |  |  |
| colspan=2 align= பதிவில் உள்ள வாக்காளர்கள் | 16,522 |  |  |  |
| colspan=2 align= வாக்களித்தோர் | 75.35% | } |  |  |
# அரசு சட்டக் கல்லூரி, திருநெல்வேலி



**திருநெல்வேலி அரசு சட்டக் கல்லூரி** தமிழகத்தின் திருநெல்வேலி மாவட்டத்தில் செயல்பட்டுவரும் சட்டக் கல்லூரியாகும். தமிழ்நாட்டு அரசின் ஏழு சட்டக்கல்லூரிகளில் ஒன்றாகும். தமிழகத்தின் இதர சட்டக்கல்லூரிகளைப் போலவே, இதன் நிருவாகம் தமிழக சட்டக் கல்வித்துறையிடம் உள்ளது. தமிழ்நாடு டாக்டர் அம்பேத்கர் சட்டப் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.  

## தொடக்கம்

## வழங்கும் படிப்புகள்
இங்கு இளநிலை மற்றும் முதுநிலை சட்டப் படிப்புகள் கற்பிக்கப்படுகின்றன.
# காத்தான்குடி நகரசபை


**காத்தான்குடி நகரசபை** (*Kattankudi Urban Council*, **காத்தான்குடி நகராட்சி மன்றம்**) இலங்கையின் மட்டக்களப்பு மாவட்டத்தில் உள்ள காத்தான்குடி நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்புக்கள்,நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 9 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். விகிதாசாரப் பிரதிநிதித்துவ முறை அறிமுகப்படுத்தப்பட்ட பின்னர் கட்சிகள் சமர்ப்பிக்கும் பட்டியலில் இருந்து அக்கட்சிகள் பெறும் வாக்குகளின் விகிதாசாரத்தின் அடிப்படையில் பிரதிநிதிகள் தெரிவுசெய்யப்படுவர்.  

## தேர்தல் முடிவுகள்
### 2006 உள்ளூராட்சித் தேர்தல்
20 மே 2006 இல் இடம்பெற்ற உள்ளூராட்சித் தேர்தல் முடிவுகள்:  

| &nbsp; | align=சுயேச்சை 6 (சிறீலங்கா முஸ்லிம் காங்கிரஸ்) | 8,909 | 55.62% | **6** |
| --- | --- | --- | --- | --- |
| align=சுயேச்சை 3 | 3,223 | 20.12% | **1** |  |
| &nbsp; | align=ஐக்கிய மக்கள் சுதந்திரக் கூட்டணி | 2,486 | 15.52% | **1** |
| align=தேசிய காங்கிரஸ் | 968 | 6.04% | **1** |  |
| align=சுயேச்சை 1 | 251 | 1.57% | **0** |  |
| &nbsp; | align=ஐக்கிய தேசியக் கட்சி | 138 | 0.86% | **0** |
| align=சுயேச்சை 4 | 24 | 0.15% | **0** |  |
| align=சுயேச்சை 2 | 11 | 0.07% | **0** |  |
| align=சுயேச்சை 5 | 8 | 0.05% | **0** |  |
| colspan=2'செல்லுபடியான வாக்குகள்''' | **16,018** | **100.00%** | **9** |  |
| colspan=2 align= செல்லாத வாக்குகள் | 668 |  |  |  |
| colspan=2 align= மொத்த வாக்குகள் | 16,686 |  |  |  |
| colspan=2 align= பதிவில் உள்ள வாக்காளர்கள் | 24,370 |  |  |  |
| colspan=2 align= வாக்களித்தோர் | 68.47% | } |  |  |

### 2011 உள்ளூராட்சித் தேர்தல்
17 மார்ச் 2011 இல் இடம்பெற்ற உள்ளூராட்சித் தேர்தல் முடிவுகள்:  

| &nbsp; | align=ஐக்கிய மக்கள் சுதந்திரக் கூட்டணி | 10,357 | 53.12% | **6** |
| --- | --- | --- | --- | --- |
| align=சுயேச்சை 1 | 6,809 | 34.92% | **2** |  |
| &nbsp; | align=சிறீலங்கா முஸ்லிம் காங்கிரஸ் | 1,429 | 7.33% | **1** |
| &nbsp; | align=ஐக்கிய தேசியக் கட்சி | 337 | 1.73% | **0** |
| align=சுயேச்சை 6 | 324 | 1.66% | **0** |  |
| align=சுயேச்சை 14 | 146 | 0.75% | **0** |  |
| align=சுயேச்சை 3 | 30 | 0.15% | **0** |  |
| &nbsp; | align=மக்கள் விடுதலை முன்னணி | 24 | 0.12% | **0** |
| align=சுயேச்சை 4 | 24 | 0.12% | **0** |  |
| align=சுயேச்சை 12 | 6 | 0.03% | **0** |  |
| align=சுயேச்சை 2 | 3 | 0.02% | **0** |  |
| align=சுயேச்சை 7 | 3 | 0.02% | **0** |  |
| align=சுயேச்சை 8 | 2 | 0.01% | **0** |  |
| align=சுயேச்சை 13 | 2 | 0.01% | **0** |  |
| align=சுயேச்சை 5 | 1 | 0.01% | **0** |  |
| align=சுயேச்சை 9 | 1 | 0.00% | **0** |  |
| align=சுயேச்சை 10 | 1 | 0.00% | **0** |  |
| align=சுயேச்சை 11 | 0 | 0.00% | **0** |  |
| colspan=2'செல்லுபடியான வாக்குகள்''' | **19,499** | **100.00%** | **9** |  |
| colspan=2 align= செல்லாத வாக்குகள் | 381 |  |  |  |
| colspan=2 align= மொத்த வாக்குகள் | 19,880 |  |  |  |
| colspan=2 align= பதிவில் உள்ள வாக்காளர்கள் | 26,454 |  |  |  |
| colspan=2 align= வாக்களித்தோர் | 75.15% | } |  |  |
# திரிவேந்திர சிங் ராவத்



**திரிவேந்திர சிங் ராவத்** (Trivendra Singh Rawat) (பிறப்பு:டிசம்பர், 1960) பாரதிய ஜனதா கட்சியைச் சேர்ந்த இந்திய அரசியல்வாதியும், உத்தராகண்ட் மாநிலத்தின் எட்டாவது முதலமைச்சரும் ஆவார்.  

உத்தராகண்ட் ராஷ்டிரிய சுயம்சேவாக் சங்கத்தின் உறுப்பினராக 1979 முதல் 2002 முடிய பணியாற்றியவர்.  
திரிவேந்திர சிங் ராவத் 2002-இல் உத்தராகண்ட் மாநில சட்டமன்ற உறுப்பினராகத் தேர்ந்தெடுக்கப்பட்டார். 2007-இல் பாரதிய ஜனதா கட்சியின் உத்தராகண்ட் மாநில அரசின் வேளாண்மைத் துறை அமைச்சராகப் பதவி வகித்தவர். 2017 உத்தராகண்ட் சட்டமன்ற தேர்தலில் பெரும்பான்மை இடங்களில் வெற்றி பெற்ற பாரதிய ஜனதா கட்சியின் சட்டமன்றக் குழுத் தலைவராகத் தேர்ந்தெடுக்கப்பட்ட திரிவேந்திர சிங் ராவத், உத்தராகண்ட் மாநில முதலமைச்சராக 18 மார்ச் 21017 அன்று மாநில ஆளுநர் கிருஷ்ண காந்த் பால் என்பவரால் பதவிப் பிரமாணம் செய்து வைக்கப்பட்டார்.  

## இளமையும் அரசியலும்
ஹேமாவதி நந்தன் பகுகுனா கார்வால் பல்கலைக்கழகத்தில் இதழியல் துறையில் முதுநிலை பட்டப்படிப்பு பயின்றவர்.  

1979-இல் ராஷ்டிரிய சுயம்சேவாக் சங்கத்தின் உறுப்பினராக இணைந்த திரிவேந்திர சிங் ராவத், 1985-இல் டேராடூன் பகுதியின் பிரசாரகர் ஆக பொறுப்பு வகித்தார். பின்னர் பாரதிய ஜனதா கட்சியின் உத்தராகண்ட் பகுதியின் அமைப்புச் செயலாளராக நியமிக்கப்பட்டார். 2000-இல் உத்தராகண்ட் மாநிலம் உதயம் ஆன போது, ரவாத் பாரதிய ஜனதா கட்சியின் மாநில தலைவராகப் பொறுப்பு ஏற்றார்.  
## இதனையும் காண்க
- உத்தராகண்ட் முதலமைச்சர்கள் பட்டியல்
- பாரதிய ஜனதா கட்சியின் முதலமைச்சர்கள் பட்டியல்
# உத்தராகண்ட் முதலமைச்சர்களின் பட்டியல்



உத்தராகண்ட் மாநிலம், உத்தரப் பிரதேசத்தின், இமயமலைப் பகுதிகளைக் கொண்டு 9 நவம்பர் 2000 அன்று புதிதாக நிறுவப்பட்டது.  

உத்தராகண்ட் மாநிலத்தின் ஐந்து சட்டமன்றத் தேர்தலில்கள் மூலம், முதலமைச்சர்களாக இது வரை பதவி ஏற்ற 9 பேரில், அறுவர் பாரதிய ஜனதா கட்சியையும், மூவர் இந்திய தேசிய காங்கிரசு கட்சியைச் சேர்ந்தவர்கள் ஆவார். தற்போது பாரதிய ஜனதா கட்சியைச் சேர்ந்த புஷ்கர் சிங் தாமி என்பவர் 4 சூலை 2021 முதல் இம்மாநிலத்தின் 10-வது முதல்வராகப் பதவி வகிக்கின்றார்.  

## உத்தராகண்ட் மாநில முதலமைச்சர்கள்
நவம்பர் 2000 ஆம் ஆண்டு முதல் உத்தராகண்ட் மாநிலத்தின் முதலமைச்சர்கள் விவரம் பின்வருமாறு:  
| எண் | பெயர் | ஆட்சிக் காலம் | அரசியல் கட்சி | ஆட்சிக் காலத்தின் நாட்கள் | சட்டமன்றம் |
| --- | --- | --- | --- | --- | --- |
| 1 | நித்தியானந்த சுவாமி | 9 நவம்பர் 2000 | 29 அக்டோபர் 2001 | பாரதிய ஜனதா கட்சி | *தகவல் இல்லை* |
| 2 | பகத்சிங் கோசியாரி | 30 அக்டோபர் 2001 | 1 மார்ச் 2002 |  |  |
| 3 | நா. த. திவாரி | 2 மார்ச் 2002 | 7 மார்ச் 2007 | இந்திய தேசிய காங்கிரசு | <small> (2002 தேர்தல்) |
| 4 | புவன் சந்திர கந்தூரி | 7 மார்ச் 2007 | 26 சூன் 2009 | பாரதிய ஜனதா கட்சி | <small>(2007 தேர்தல்) |
| 5 | ரமேசு போக்கிரியால் | 27 சூன் 2009 | 10 செப்டம்பர் 2011 |  |  |
| (4) | புவன் சந்திர கந்தூரி | 11 செப்டம்பர் 2011 | 13 மார்ச் 2012 | <small> *(மொத்தம்: 2 ஆண்டுகள், 9 மாதங்கள் and 21 நாட்கள்)* |  |
| 6 | விஜய் பகுகுனா | 13 மார்ச் 2012 | 31 சனவரி 2014 | இந்திய தேசிய காங்கிரசு | <small>(2012 தேர்தல்) |
| 7 | ஹரீஷ் ராவத் | 1 பிபரவரி 2014 | 27 மார்ச் 2016 |  |  |
| - | *யாருமில்லை* | 27 மார்ச் 2016 | 21 ஏப்ரல்2016 | பொருத்தமற்றது |  |
| (7) | ஹரீஷ் ராவத் | 21 ஏப்ரல் 2016 | 22 ஏப்ரல் 2016 | இந்திய தேசிய காங்கிரசு |  |
| - | *யாருமில்லை* | 22 ஏப்ரல் 2016 | 11 மே 2016 | பொருத்தமற்றது | <small> *(மொத்தம்: 1 மாதம் 14 நாட்கள்)* |
| (7) | ஹரீஷ் ராவத் | 11 மே 2016 | 18 மார்ச் 2017 | இந்திய தேசிய காங்கிரசு | <small> *(மொத்தம்: 3 ஆண்டுகள் 3 நாட்கள்)* |
| 8 | திரிவேந்திர சிங் ராவத் | 18 மார்ச் 2017 | 10 மார்ச் 2021 | பாரதிய ஜனதா கட்சி | நான்கவது சட்டமன்றம் (2017–22)
<small>(2017 தேர்தல்) |
| 9 | தீரத் சிங் ராவத் | 10 மார்ச் 2021 | 03 சூலை 2021 | பாரதிய ஜனதா கட்சி | நான்கவது சட்டமன்றம் (2017–22)
<small>(2017 தேர்தல்) |
| 10 | புஷ்கர் சிங் தாமி | 04 சூலை 2021 | தற்போது வரை | பாரதிய ஜனதா கட்சி | நான்கவது சட்டமன்றம் (2017–22)
<small>(2017 தேர்தல்) |
# ந. பீரேன் சிங்



**நாங்தோம்பம் பீரேன் சிங்** (Nongthombam Biren Singh) (பிறப்பு:1 சனவரி 1961) பாரதிய ஜனதா கட்சியின் மணிப்பூர் மாநில அரசியல்வாதியும், முன்னாள் கால்பந்தாட்ட வீரரும், பத்திரிகையாளரும் ஆவார். மணிப்பூர் மாநில முதலமைச்சராக 15 மார்சு 2017 அன்று பதவி ஏற்றவர்.  
பீரேன் சிங், பாரதிய ஜனதா கட்சியின் சார்பாக பதவி ஏற்ற முதலாவது மணிப்பூர் மாநில முதலமைச்சர் ஆவார்.  

2022 மணிப்பூர் சட்டமன்றத் தேர்தலில் பாரதிய ஜனதா கட்சி பெரும்பான்மையான தொகுதிகளில் வென்றதால், ந. பீரேன் சிங் மீண்டும் மணிப்பூர் மாநில முதலமைச்சராக இரண்டாம் முறையாக 21 மார்ச் 2022 அன்று பதவியேற்றார்.  

இவர் 1979–1993 முடிய எல்லைப் பாதுகாப்புப் படையில் பணியாற்றியவர்.  

## இதனையும் காண்க
- மணிப்பூர் முதலமைச்சர்களின் பட்டியல்
- பாரதிய ஜனதா கட்சியின் முதலமைச்சர்கள் பட்டியல்
# ஆடுதுறை - 36 (நெல்)



**ஆடுதுறை - 36** (*ADT 36*) பிரபலமாக **சிவப்பு சிறுமணி** (*Red Sirumani*) என்றழைக்கப்படும் இந்த நெல் வகை, **திரிவேணி** (*Triveni*) என்ற நெல் இரகத்தையும், **ஐ ஆர் - 20** (*IR 20*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1980 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் ஆடுதுறை - 36 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 5500 - 6000 கிலோவரை (*5.5 - 6 t/ha*) மகசூல் தரக்கூடியது.
- இதன் தானியமணிகள் மிதமெல்லிய அளவில் உள்ளது.
- இந்நெல்லின் அரிசி, வெள்ளை நிறத்தில் காணப்படுகிறது.
- இவ்வகை நெற்பயிர் குலை நோய் எதிர்ப்பு திறனுடையதாக உள்ளது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அரசு சட்டக் கல்லூரி, செங்கல்பட்டு



**செங்கல்பட்டு அரசு சட்டக் கல்லூரி** தமிழகத்தின் செங்கல்பட்டில் செயல்பட்டுவரும் சட்டக் கல்லூரியாகும். தமிழ்நாட்டு அரசின் ஏழு சட்டக்கல்லூரிகளில் ஒன்றாகும். தமிழகத்தின் இதர சட்டக்கல்லூரிகளைப் போலவே, இதன் நிருவாகம் தமிழக சட்டக் கல்வித்துறையிடம் உள்ளது. தமிழ்நாடு டாக்டர் அம்பேத்கர் சட்டப் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.  

## தொடக்கம்
தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 2002 ஆவது ஆண்டில் தொடங்கப்பட்ட இக்கல்லூரியானது, தமிழகத்தில் தொடங்கப்பட்ட ஆறாவது சட்டக் கல்லூரியாகும். சென்னை, மதுரை, கோயம்புத்தூர், திருச்சிராப்பள்ளி, திருநெல்வேலி ஆகிய நகரங்களில் செயல்படும் கல்லூரிகள் இதற்கு முன்னதாக தொடங்கப்பட்டவையாகும்.  

## வழங்கும் படிப்புகள்
இங்கு இளநிலை மற்றும் முதுநிலை சட்டப் படிப்புகள் கற்பிக்கப்படுகின்றன.
# அரசு சட்டக் கல்லூரி, வேலூர்



**வேலூர் அரசு சட்டக் கல்லூரி** தமிழகத்தின் வேலூர் மாவட்டத்தில் செயல்பட்டுவரும் சட்டக் கல்லூரியாகும். தமிழ்நாட்டு அரசின் ஏழு சட்டக்கல்லூரிகளில் ஒன்றாகும். தமிழகத்தின் இதர சட்டக்கல்லூரிகளைப் போலவே, இதன் நிருவாகம் தமிழக சட்டக் கல்வித்துறையிடம் உள்ளது. தமிழ்நாடு டாக்டர் அம்பேத்கர் சட்டப் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.  

## தொடக்கம்
தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 2008 -2009 கல்வியாண்டில் தொடங்கப்பட்ட இக்கல்லூரியானது, தமிழகத்தில் தொடங்கப்பட்ட ஏழாவது சட்டக் கல்லூரியாகும். சென்னை, மதுரை, கோயம்புத்தூர், திருச்சிராப்பள்ளி, திருநெல்வேலி, செங்கல்பட்டு ஆகிய நகரங்களில் செயல்படும் கல்லூரிகள் இதற்கு முன்னதாக தொடங்கப்பட்டவையாகும்.  

## வழங்கும் படிப்புகள்
இங்கு இளநிலை மற்றும் முதுநிலை சட்டப் படிப்புகள் கற்பிக்கப்படுகின்றன.
# தக்கீசு ஆறு


**தக்கீசு ஆறு** (Tekezé River) எத்தியோப்பியாவின் முதன்மையான ஆறுகளில் ஒன்று. இது **செயிட்** (Setit) என்ற பெயரில் மேற்கு எத்தியோப்பியாவிலும் எரித்திரியாவிலும் கிழக்கு சூடானிலும் அழைக்கப்படுகிறது. இது 608 கி.மீ. நீளம் உடையது. எத்தியோப்பியா - எரித்திரியாவின் மேற்கு கோடி எல்லையாக இது விளங்குகிறது. ஆப்பிரிக்காவின் ஆழமான பள்ளத்தாக்குகள் வழியாக இது பாய்கிறது.  

எத்தியோப்பியாவின் வட மாகாணமானமான திக்கரே மாகாணத்தில் உள்ள உயரமான மலைகளில் உற்பத்தியாகும் இவ்வாறு முதலில் மேற்காக பயணித்து பின் வடக்கு நோக்கி பயணித்து பின் மேற்கு நோக்கி பயணிக்கிறது அப்போதே எத்தியோப்பாவுக்கும் எரித்திரியாவுக்கும் ஆனா எல்லையாக மாறுகிறது. பின் மேலும் மேற்கு நோக்கி பயணித்து சூடானில் அட்பரா ஆற்றுடன் கலக்கிறது. அட்பரா ஆறே நைல் ஆற்றுடன் கலக்கும் இறுதி துணையாறு ஆகும். சிலர் இதை அட்பரா ஆற்றின் மேல் பகுதி என்றும் கூறுவர். சூடானில் அல் குவாடரிவ் நகருக்கு சில கி.மீ.கள் வடக்கே அட்பரா ஆற்றுடன் கலக்கிறது
# உருசிய-சப்பானியப் போர்



**உருசிய-சப்பானியப் போர்** (*Russo-Japanese War*; 1904–05) என்பது உருசியப் பேரரசுக்கும் சப்பானியப் பேரரசுக்கும் இடையில், போட்டி பேரரசுவாத நோக்கத்துடன் மஞ்சூரியாவிலும் கொரியாவிலும் இடம்பெற்ற போரைக் குறிக்கும். இப்போரின் முக்கிய பகுதியாக லியாடொங், சென்யாங், கொரியாவைச் சூழவுள்ள கடல்கள், சப்பான், மஞ்சள் கடல் ஆகியன் காணப்பட்டன.
# அரபுக் கிளர்ச்சி


**அரபுக் கிளர்ச்சி** (*Arab Revolt*) அல்லது **பெரும் அரபுக் கிளர்ச்சி** சூன் 5, 1916 தொடங்கப்பட்டு, சூன் 8 அன்று செரிப் குசைன் பின் அலியினால் அறிவிக்கப்பட்டது. உதுமானியப் பேரரசு ஆட்சியில் இருந்து விடுதலையை உறுதி செய்யும் நோக்கத்துடனும், தனி ஒருங்கிணைக்கப்பட்ட அராபியருக்கான நாட்டினை சிரியாவின் அலெப்போ முதல் யெமனின் ஏடன் வரை உருவாக்குவதையும் நோக்கமாகக் கொண்டது.
# கருவால் மூக்கன்


**கருவால் மூக்கன்** (**black-tailed godwit** (*Limosa limosa*) என்பது நீண்ட பெரிய கால்களும், நீண்ட அலகும் கொண்ட ஒரு பறவை ஆகும். இப்பறவைபற்றி 1758 இல் முதன்முதலில் கரோலஸ் லின்னேயசால் விவரிக்கப்பட்டது. இது இப்பறவை *மூக்கன்* பேரினத்தைச் சேர்ந்த பறவை ஆகும். இவற்றில் மூன்று துணை இனங்கள் உள்ளன, இவை அனைத்தும் ஆரஞ்சு நிறத் தலை, கழுத்து, மார்பு, இனப்பெருக்க தோகை போன்றவை குளிர்காலத்தில் மந்தமான சாம்பல் பழுப்பு நிறத்தில் இருக்கும், மற்ற அனைத்து காலத்திலும் இதன் சிறகுகள் தனித்துவமான கருப்பு மற்றும் வெள்ளை நிறத்துடன் இருக்கும். புறாவை விட சற்று பெரிய அளவில் இருக்கும் இந்த வகைப் பறவை இருக்கும்  

நியூசிலாந்து நாட்டைச் சேர்ந்த இந்த பறவையினம் புவியின் வடபகுதியான ஐரோப்பாவின் ஐசுலாந்தில் முட்டையிட்டு குஞ்சு பொரித்து வாழ்கின்றன. இவை ஆண்டுதோறும் குளிர்காலத்தில் வலசை போகின்றன. இந்தியத் துணைக்கண்டம், ஆத்திரேலியா, நியூசிலாந்து, மேற்கு ஐரோப்பா, மேற்கு ஆபிரிக்கா போன்ற பலதரப்பட்ட பகுதிகளில் (வடக்கு அரைக்கோளம்) கருவால் மூக்கன்கள் குளிர்காலத்தை கழிக்கின்றன. நெடுந்தொலைவு பறக்கும் இந்த வகைப் பறவைகளை தமிழகத்தில் கருவால் மூக்கன்கள் என்று அழைக்கிறோம். இந்த பறவையின் மூக்கு (அலகு) நீளமாக இருப்பதால் இவ்வாறு அழைக்கப்படுகிறது. தமிழகத்தில் கடற்கரையோரங்களில் பெரும்பாலும் அதிக அளவில் காணப்படும் இந்த பறவைகள் சில நேரங்களில் உட்பிரதேசங்களில் உள்ள நீர்நிலைகளுக்கும் வருகின்றன.
# எம். எஸ். தோனி (திரைப்படம்)


**எம். எஸ். தோனி** (***M.S. Dhoni: The Untold Story*** ) என்பது 2016 ஆண்டு வெளியான ஓர் இந்திய, தன்வரலாற்று விளையாட்டுக் கதைத் திரைப்படம். இதை எழுதி இயக்கியவர் நீரஜ் பாண்டே. இப்படம் இந்திய தேசிய துடுப்பாட்ட அணியின் தலைவராக இருந்த மகாந்திரசிங் தோனியின் வாழ்க்கை வரலாறை அடிப்படையாகக் கொண்டு எடுக்கப்பட்டத் திரைப்பட்ம். இத்திரைப்படத்தின் முதன்மைப் பாத்திரமான தோனியாக சுஷாந்த் சிங் ராஜ்புத் நடித்துள்ளார் பிற பாத்திரங்களில் திஷா பட்டனி, கெய்ரா அத்வானி, அனுபம் கெர், பூமிகா சாவ்லா ஆகியோர் நடித்துள்ளனர். படத்தின் கதை தோனியின் இளம் வயது வாழ்க்கையில் இருந்து துவங்கி, வாழ்க்கை நிகழ்வுகள் தொடர்ச்சியாக காட்டப்பட்டு, இறுதியாக துடுப்பாட்ட உலகினில் அவர் நட்சத்திர அந்தஸ்து பெறுவதில் முடிவடைகிறது.  

இதுதொடர்பான நொடர்பான யோசனை தோனியிடம் அவரது மேலாளர், அருண் பாண்டேவால், 2011 உலகக் கோப்பை துடுப்பாட்ட இறுதிப் போட்டிக்குப் பிறகு சொல்லப்பட்டது. தோனியின் சம்மதத்துடன் இரண்டு ஆண்டுகள் அதற்கான வேலைகள் தொடர்ந்தன. பின்னர் இயக்குநர் நீரஜ் பாண்டே தனது பேபி திரைப்படத்தின் வேலை செய்து கொண்டிருந்த போது படம் குறித்து, அணுகினார்.* *தோனியிடம் ஆலோசித்த, பாண்டே தோனியின் பின்னணி மற்றும் அவரது வாழ்க்கை நிகழ்வுகளை ஆராய்வதற்கு பலரை சந்தித்தார்.  

இந்தப் படம் 2016 செப்டம்பர் 30 அன்று பாக்ஸ் ஸ்டார் ஸ்டுடியோவால் வெளிடப்பட்டது. இப்படம் 61 நாடுகளில் அப்போது வெளியிடப்பட்டது. இப்படம் இந்தியில் வெளிவந்தது, மேலும் இப்படம் மொழிமாற்றாக தமிழ், தெலுங்கு, மராத்தி ஆகிய மொழிகளி்லில் தயாரிக்கப்பட்டது. எதிர்ப்புகள் வந்த காரணத்தினால் மராத்திய மொழிபெயர்ப்பு இரத்து செய்யப்பட்டது. இப்படம் வணிகரீதியாக வெற்றிப்படமாக அமைந்தது. இப்படம் 2016 ஆண்டு வெளியான பாலிவுட் திரைப்படங்களில் அதிகபடியாக வசூலித்த படங்களில் ஐந்தாவது இடமாக தொகை வசூலித்தது.  

## கதைச்சுருக்கம்
தோனியின் தந்தை பான் சிங் (அனுபம் கெர்) பம்ப் ஆபரேட்டர் வேலையில், சிறிய அடுக்குமாடி குடியிருப்பில், அன்பான குழந்தைகள் என மகிழ்ச்சியாக வாழ்ந்து வருகிறார். தன் மகன் தோனி நன்றாக படிக்க வேண்டும், தன்னைப் போல பம்ப் ஆபரேட்டர் வேலை பார்க்க கூடாது என விரும்புகிறார். தோனிக்கு விளையாட்டில் மிக விருப்பம். பள்ளியில் கால்பந்தாட்டத்தில் கோல் கீப்பிங்கில் நன்கு ஆடுவதைக் கண்ட, பார்த்த பள்ளி பயிற்சியாளர் பானர்ஜி தோனியை துடுப்பாட்டத்தில் விக்கெட் கீப்பிங் செய்யச் சொல்கிறார். அங்கிருந்து தோனியின் கிரிக்கெட் வாழ்க்கையும், படத்தின் கதையும் துவங்குகிறது.  

துடுப்பாட்டம் ஆட வந்த பிறகு, கூச் பீகார் டிராபி, துலீப் டிராஃபி என அடுத்தடுத்து பெரிய பெரிய போட்டிகளில் ஆடும் அளவுக்கு விரைவில் வளர்கிறார் தோனி. தோனி ஆட வந்தால் எதிரணி மிரள்வதும், பந்துகள் பறந்து தொலைவதும், ஆட்டத்தை பார்க்க பள்ளி மாணவர்கள் கூடுவதுமாக திரைக்கதை நகர்கிறது. ஒரு கட்டத்தில் இந்திய இரயில்வே அணிக்கு ஆட வாய்ப்பு கிடைக்கிறது இரயில்வேயில் வேலையும் கிடைக்கிறது. அப்பாவின் விருப்பத்துக்காக வேலைக்குச் செல்கிறார் தோனி. ஆனால் வேலை அவருக்கு பிடிக்காமல் போக, வேலையை விட்டுவிடுகிறார். அதன் பின்னர் தோனி எப்படி இந்திய அணிக்குள் நுழைந்தார், தோனியின் முதல் காதல் என்ன ஆனது, சாக்ஷியை கரம் பிடித்தது எப்படி? அணித்தலைவராக தோனி என்னவெல்லாம் செய்தார் என்பது படத்தின் பிற்பகுதி கதை.
# பிராமண அரச குலம்



**பிராமண அரச குலம்** (Brahmin dynasty) (கி பி 641–725), இந்து சமய பிராமண அரச குல மன்னர்கள், இந்தியத் துணைக்கண்டத்தின் சிந்துப் பகுதியை மையமாகக் கொண்டு, தற்கால இந்தியா, பாக்கித்தான், ஆப்கானித்தான் மற்றும் ஈரான் நாட்டுப் பகுதிகளை கி பி 641 முதல் கி பி 725 முடிய ஆண்டனர். .  

சிந்து பிரதேசத்தில் பிராமண அரச குலத்தை நிறுவிய அலோரின் சாச் என்பவரின் வரலாற்றை கூறும் **சஜ்ஜா நாமா** எனும் வரலாற்று பதிவேடுகளின் மூலம் இந்த பிராமண அரச குலத்தைப் பற்றி அறிய முடிகிறது. இராய் வம்சத்தை வென்று இப்பகுதியை பிராமண அரச குல மன்னர்கள் ஆண்டனர். இவ்வரச குலத்தின் முக்கிய மன்னர்கள் அலோரின் சாச், சந்திரன் மற்றும் இராஜா தாகீர் ஆவர்.  

## இதனையும் காண்க
- அலோரின் சாச்
- இராஜா தாகீர்
- பிராமண அரச குலங்கள்
- இராய் வம்சம்
# பிராமண அரச குலங்களினதும் அரசுகளினதும் பட்டியல்

பாயும் கங்கை ஆற்றின் படித்துறை ஓவியம், 1883]]  

நத்தோர் அரண்மணை, வங்காள தேசம்]]  

இந்து சமய வர்ணாசிரம தர்மத்தின் படி, வேதம் ஓதுதல் மற்றும் ஓதுவித்தல் தொழில் மட்டுமே கடமையாகக் கொண்ட பிராமணர்கள், சில குறிப்பிட்ட காலங்களில் சத்தியர்களின் கடமைகளை (நாட்டை நிர்வகித்தல், போர் செய்தல்) கைக்கொண்டனர். அவ்வாறு பிராமணர்கள் தங்கள் குல தர்மத்தை விட்டு சத்திரியர்களின் குல தர்மத்தை ஏற்ற சில **பிராமண அரச குலங்கள்** பின் வருமாறு:  

- சுங்க வம்சம் – பௌத்த மௌரியப் பேரரசின் இறுதி மன்னன் பிரகத்திர மௌரியன் என்பவனை வென்ற பிராமணராகிய புஷ்யமித்திர சுங்கன் கி.மு 185ஆம் ஆண்டில் சுங்க ஆட்சியை நிறுவினான். சுங்க பிராமணர்களின் ஆட்சி கி.மு 75 முடிய, 112 ஆண்டுகள் ஆட்சி நடாத்தியது..

- கண்வ குலம் – தற்கால இந்தியாவின் பிகார் மாநிலமான மகத நாட்டை பிராமண கண்வ குலத்தினர் கி. மு 75 முதல் கி. மு 30 முடிய 45 ஆண்டுகள் ஆண்டனர்.

- காமரூப பேரரசின் அருகில் இருந்த தேவக இராச்சியத்தை பிராமண அரச குல மன்னர்கள் ஐந்தாம் நூற்றாண்டு முடிய ஆண்டனர்.

- சாலங்காயனர்களின் தற்கால ஆந்திரப் பிரதேச கடற்கரை பகுதியை பிராமண அரச குலத்தவர்கள் கி பி 300 முதல் 440 முடிய ஆண்டனர். ஐந்தாம் நூற்றாண்டில், விஷ்ணுகுந்தினப் பேரரசின் இரண்டாம் மாதவர்மன், சாலங்காயனர்களை வெற்றி கொண்டான்

- பரிவிராஜக வம்சம் – கி பி 5 மற்றும் ஆறாம் நூற்றாண்டில் குப்த பேரரசின் மத்திய இந்தியப் பகுதிகளை ஆண்ட பரத்துவாஜ கோத்திரத்தை சார்ந்த பிராமண அரச குலத்தவர்கள் ஆவார்.

- கதம்பர் வம்சம் (345 – 525 CE) இந்தியாவின் வடக்கு கர்நாடகா பகுதிகள் மற்றும் கோவா பகுதிகளை கி பி 345 முதல் 525 முடிய ஆண்ட பிராமண அரச குலமாகும்.

- சாளுக்கியர் - கன்னட மொழி பேசும் உள்ளூர் பதாமி சாளுக்கிய பிராமண அரச குலத்தினர் கி.பி ஆறாம் நூற்றாண்டுக்கும், 12 ஆம் நூற்றாண்டுக்கும் இடைப்பட்ட காலத்தில், தெற்கு மற்றும் மத்திய இந்தியாவின் பெரும் பகுதியை ஆண்டனர்.

- ஆயின்வார் வம்சம் மிதிலைப் பகுதியின் பிராமண அரச வம்சமாகும்.

- வாகாடகப் பேரரசு இந்தியாவின் தக்கானப் பகுதியில் கி. பி மூன்றாம் நூற்றாண்டில் தோன்றிய பிராமணர் பேரரசாகும். இப்பேரரசு வடக்கே மால்வா மற்றும் குஜராத் பகுதியிலிருந்து, தெற்கே துங்கபத்திரை ஆறும், மேற்கே மகாராஷ்டிரம் வரையும், கிழக்கே தற்கால சத்திஸ்கர் வரை பரவியிருந்தது. விந்தியசக்தி மன்னர் கி. பி 250-270இல் தோற்றுவித்த இப்பேரரசை, கி. பி 250 முதல் 500 வரை தொடர்ந்து பல வாகாடக பிராமண அரச குல மன்னர்கள் ஆட்சி செய்தனர்.

- பிராமண அரச குலம் (கி பி 641–725) - இந்து சமய பிராமண அரச குல மன்னர்கள், இந்தியத் துணைக்கண்டத்தின் சிந்துப் பகுதியை மையமாகக் கொண்டு, தற்கால இந்தியா, பாக்கித்தான், ஆப்கானித்தான் மற்றும் ஈரான் நாட்டுப் பகுதிகளை கி பி 641 முதல் கி பி 725 முடிய ஆண்டனர்.

- பூர்சூட் இராச்சியத்தை - 15-18ஆம் நூற்றாண்டுகளில் மேற்கு வங்காளத்தின் ஹவுரா மாவட்டம் மற்றும் ஹூக்ளி மாவட்டப் பகுதிகளை ஆண்ட பூர்சூட் பிராமண அரச குலமாகும்.

- காபூல் சாகி குசான் பேரரசின் வீழ்ச்சிக்குப் பின்னர்இந்தியத் துணைக்கண்டத்தின் வடமேற்கில் காபூல் சமவெளி, கந்தகார், வடக்கு மேற்கு பாகிஸ்தான், பஞ்சாப் மற்றும் காஷ்மீர் சமவெளிப் பகுதிகளை, கி பி 700 முதல் கி பி 1010 முடிய ஏறத்தாழ ஐநூறு ஆண்டுகள் ஆண்ட இந்து சமய பிராமணர் சாகி அரச குலங்களாகும்.

- பேஷ்வாக்கள் – மராத்தியப் பேரரசை 1772 முதல் 1818 முடிய ஆட்சி செய்த பிராமணப் படைத்தலைவர்கள் ஆவார்.

- காசி இராச்சியம் – முகலாயப் பேரரசின் வீழ்ச்சிக்குப் பின்னர் பூமிகார் பிராமணர்கள் வாரணாசி, கோரக்பூர், தியோரியா, காசிபூர், பல்லியா மற்றும் பீகார் வரையிலும் வங்காளத்தின் சில பகுதிகளையும், இந்தியப் பிரிவினைக்கு முன்னர் வரை ஆண்டனர்.
# பணக்காரப் பிள்ளை



**பணக்காரப் பிள்ளை** 1968ஆவது ஆண்டில் வெளியான ஓர் தமிழ்த் திரைப்படமாகும். ஜெயலலிதா, ரவிச்சந்திரன் ஆகியோர் முதன்மை வேடங்களில் நடித்த இப்படத்தில் நாகேஷ், எஸ். என். லட்சுமி, எம். என். நம்பியார் ஆகியோர் இதர துணை வேடங்களில் நடித்திருந்தனர். மகேந்திரன் எழுத்தில் உருவான இத்திரைப்படத்தில் ரவிசந்திரன் இரட்டை வேடங்களில் நடித்திருந்தார். இப்படத்தில் இடம்பெற்ற *மாணிக்க மகுடம்* பாடல் சிறப்பான வரவேற்பு பெற்றது. இத்திரைப்படத்திற்கு எஸ். எம். சுப்பையா இசையமைத்திருந்தார்.  

## நடிகர்கள்
- ஜெயலலிதா
- ரவிச்சந்திரன்
- நாகேஷ்
- மனோரமா
- வி. கே. ராமசாமி

## பாடல்கள்
இப்படத்தில் இடம்பெற்ற பாடல்களை கவிஞர் வாலி எழுதியிருந்தார்.  
- *மாணிக்க மகுடம்* - டி. எம். சௌந்தரராஜன், பி. சுசீலா
- எப்போது நாடகத்தை
- நமது அரசு
# நடு இரவில் (திரைப்படம்)


**நடு இரவில்** 1970 இல் வெளியான ஓர் இந்தியத் தமிழ்த் திரைப்படமாகும். சுந்தரம் பாலச்சந்தர் இயக்கி நடித்த இத்திரைப்படத்தில் அவருடன் மேஜர் சுந்தர்ராஜன், பண்டரி பாய், சௌகார் ஜானகி ஆகியோர் முக்கிய வேடங்களில் நடித்திருந்தனர். வி. இலட்சுமணன் திரைக்கதையையும், பாலச்சந்தர் வசனத்தையும் எழுதியிருந்தனர். பாலச்சந்தர் இசையையும் அமைத்திருந்தார். இத்திரைப்படம் அகதா கிறிஸ்டி (Agatha Cristhe) எழுதிய அண்ட் தென் தேர் வேர் நான்'' (And Then There Were None) புதினத்தை அடிப்படையாகக் கொண்டு எடுக்கப்பட்டது.  

## கதைச்சுருக்கம்
ஒரு செல்வந்தர் நலம் குன்றிய தன் மனைவியை நன்கு கவனித்து வருகிறார். அவருடைய மருத்துவ நண்பர் அவருக்கு ரத்த புற்று நோய் பீடித்துள்ளதாகவும் இருபது நாட்களில் அவருக்கு மரணம் நேரலாம் என்றும் கூறுகிறார். செல்வந்தர் அதிர்ச்சி அடைகிறார். அந்த மருத்துவர் உங்கள் உற்றார், உறவினர் சூழ சிறிது காலம் வாழுங்கள் என கூற அவ்வாறே நடத்துகிறார் செல்வந்தர். ஒன்றன் பின் ஒன்றாக பல கொலைகள் நடக்கின்றன.  

இறுதியில் செல்வந்தரால் வாரிசாக அழைக்கப்பட்ட பெண் கொலையுற நேரும்போது செல்வந்தர் கொலையாளியை சுட்டுக் கொல்ல மர்மம் விலகுகிறது. யாரும் எதிர்பார்க்காத வகையில் புதிர் வெளிவர, கொலையாளி பற்றி தெரியவருகிறது.  

செல்வந்தரும் மரணம் அடைகிறார்.  

## நடிகர்கள்
- மேஜர் சுந்தரராஜன் - தயானந்தம்
- பண்டரி பாய் - பொன்னி (தயானந்தத்தின் மனைவி)
- சுந்தரம் பாலச்சந்தர் - டாக்டர் சரவணன்
- சௌகார் ஜானகி - ராகிணி
- சோ ராமசாமி - சர்வர் மோசு
- வி. கோபாலகிருஷ்ணன் - ரங்க ராஜன் (சோமநாதனின் மருமகன் / லீலாவின் கணவர்)
- வி. ஆர். திலகம் - லீலா (இரங்கராஜனின் மனைவி)
- எம். எசு. எசு. பாக்கியம் - நீலமேகத்தின் மனைவி
- இ. ஆர். சகாதேவன் - நீலமேகம்
- கே. விசயன் - அரவிந்தன் (வடிவாம்பாளின் மூத்த மகன்)
- வி. எசு. ராகவன் - சம்புலிங்கம் (தயானந்தத்தின் தம்பி / பார்வையற்றவர்)
- சதன் - கல்யாண் (அரவிந்தனின் தம்பி)
- கொட்டப்புளி ஜெயராமன் - ஜோசப் (தயானந்தத்தின் வீட்டு வேலைக்காரர்)
- மாலி என்கிற மகாலிங்கம் - மோகனாம்பாளின் மகன்
- எசு. என். இலட்சுமி - வடிவாம்பாள் (தயானந்தத்தின் சகோதரி)
- சி.வி.வி. பந்தலு - சோமநாதன்
- கல்பனா - அனு ராதா (நீலமேகத்தின் மகள்)
- எசு. ஆர். ஜானகி - மோகனாம்பாள் (தயானந்தத்தின் சகோதரி)
- ராமானுசம் - மொட்டையன்
- சரோசா - பங்கசம் (மொட்டையனின் மகள்)

## பாடல்கள்

சுந்தரம் பாலச்சந்தர் இசையமைத்த இத்திரைப்படத்தில் இடம்பெற்ற பாடல்களை வி. இலட்சுமணன் எழுதியிருந்தார்.  
| எண் | பாடல் | பாடகர் | பாடலாசிரியர் | காலம் (நி:நொ) |
| --- | --- | --- | --- | --- |
| 1 | கண் காட்டும் சாடையிலே | பி. சுசீலா | வி. இலட்சுமணன் | 06:11 |
| 2 | கண் காட்டும் சாடையிலே (சோகம்) | 07:00 |  |  |
| 3 | நாலு பக்கம் ஏரி | எல். ஆர். ஈசுவரி | 04:27 |  |
| 4 | நாலு பக்கம் ஏரி -2 | 03:23 | } |  |
# மினா கேந்த்



அல்ரிகா வில்ஹெல்மினா ஜான்சன் எனும் இயற்பெயரை கொண்ட மினா கேந்த், கடந்த 1844ஆம் ஆண்டு மார்ச் 19ஆம் தேதி பின்லாந்தில் உள்ள டாம்பியர் நகரில் பிறந்தார். ஐரோப்பாவில் மிகப்பெரிய சமூக மாற்றம் உண்டான காலகட்டத்தில் பெண்களின் உரிமைக்காக சர்ச்சைகளையும் தாண்டி தீவிரமாக போராடியவர் மினா கேந்த். இவரது பிறந்தநாளை பின்லாந்து சமூக சமத்துவ நாளாக கொண்டாடி வருகிறது. இவர் உலகின் முதல் பெண் பத்திரிக்கையாளர் என்ற பெருமைக்குரியவர்.
# ஆனைப்பிரண்டை


**ஆனைப்பிரண்டை** (*RHAPHIDOPHORA PERTUSA*) அராசிசு (Araceae) என்ற தாவரக்குடும்பத்தைச் சார்ந்த ஆப்பிரிக்காவின் கிழக்கே காணப்படும் வெப்ப மண்டலப்பகுதி இனம் ஆகும். மேலும் இவை மேலேசியா, ஆஸ்திரலேசியா போன்ற பகுதிளிலும் காணப்படுகின்றது. இவற்றுள் 100 இனங்கள் இருப்பதாகக் கணக்கிடப்பட்டுள்ளது.  

ஒரு பசுமை நிலத்தாவரமான இது ஒரு பேரினத்தாவரம் ஆகும். இத் தாவரத்தில் பூக்களின் அல்லி புல்லி இதழ்கள் பிரிக்க முடியாதவண்ணம் இருபால்சேர்க்கையாக உள்ளன. பூக்கும் நிலைக்கிகுப் பின்னர் மொட்டுக்கள் உதிர்ந்து விடுகின்றன. இப்பூவில் இரண்டு கருப்பையும், எட்டு சூல்விந்துகளும் நஞ்சுக்கொடிச் சுவற்றின் மேல் ஒடிக்கொண்டு அமைந்துள்ளன. இதன் காய் நீளமாகவும், இதல் தோல்பகுதி மிருதுவாகவும் இருப்பதால் முற்றிய காய் வெயில் பட்டவுடன் உடைந்து வட்ட வடிவ விதை வெளியேறுகிறது.  

## விளக்கம்
இத் தாவரம் ஒரு மேலொட்டி தாவரமாக இருப்பதால் விதையில் மூலமும் வளரும், அல்லது இத்தாவரத்தின் மேல் புதிதாக வளரும் கிளைகளை மண்ணில் வைத்தாலும் வளரும் தன்மையைக் கொண்டுள்ளது. நீர் நிலைகளில் வேகமாக வளரும் தன்மையைக்கொண்டு உள்ளது. இதன் தாவரத்தோல் நார் தோல் மெல்லியதாவும், சிறிய கிளைகளைக் கொண்டதாவும், கீழ் பகுதி மிகவும் உறுதியான செல்லைக் கொண்டதாகவும் இருக்கிறது. இவற்ரின் இலையின் மேல் பல கோடுகள் கொண்டவையாக காணப்படுகின்றன. இதன் இலைக்காம்பு தண்டிலிருந்து வளைந்து காணப்படுகிறது. ஒரு பகுதியில் தோன்றும் இலை நரம்புகள் கடேசி வரையிலும் காணப்படுகிறது. இதன் இலைப்பகுதி தொடர் அடுக்காக அமைந்துள்ளது.  

## ரசாயன சாஸ்திரம்
இதன் இலைச் சாறு மலேரியா நோயை எதிர்க்கும் குணம் கொண்டதாக உள்ளது.  

## வகைபிரித்தல்
இத்தாவரம் வரிசைமுறை தரவுகளின் ஆய்வின்படி இதன் பசுங்கனிகத்தின் டி. என். ஏ. வகைபிரித்தலில் மேலும் இவை இரண்டு வகையைக்கொண்டுள்ளது.  

## அடிக்குறிப்புகள்
# நாதியா சுகாம்சுகா


**நாதியா சகாம்சுகா** *(Nadia Zakamska)* ஓர் உருசிய-அமெரிக்க வானியலாளர் ஆவார். இவர் ஜான் ஆப்கின்சு பல்கலைக்கழகத்தில் பேராசிரியராகப் பணிபுரிகிறார்.  

## தகைமைகளும் விருதுகளும்
சகாம்சுகா சுலோவான் ஆய்வுறுப்பினர்.  

## வெளியீடுகள்
- Zakamska, Nadia L.; Hamann, Fred; Pâris, Isabelle; Brandt, W. N.; Greene, Jenny E.; Strauss, Michael A.; Villforth, Carolin; Wylezalek, Dominika; Alexandroff, Rachael M. (2016-07-01). "Discovery of extreme &#x5B;O iii&#x5D;λ5007 Å outflows in high-redshift red quasars". *Monthly Notices of the Royal Astronomical Society* **459** (3): 3144–3160. doi:10.1093/mnras/stw718. ISSN&nbsp;0035-8711.
- Zakamska, Nadia L.; Lampayan, Kelly; Petric, Andreea; Dicken, Daniel; Greene, Jenny E.; Heckman, Timothy M.; Hickox, Ryan C.; Ho, Luis C.; Krolik, Julian H. (2016-02-01). "Star formation in quasar hosts and the origin of radio emission in radio-quiet quasars". *Monthly Notices of the Royal Astronomical Society* **455** (4): 4191–4211. doi:10.1093/mnras/stv2571. ISSN&nbsp;0035-8711.